stanford-oval/wikipedia huggingface dataset:
20,000 מיל מתחת למים (סרט, 2002)

| --- | --- |

כרזת הסרט
 מבוסס על:  "20,000 מיל מתחת למים" מאת ז'ול ורן
 בימוי:  סקוט המינג
 תסריט:  קריסטי מרקס
 מדבבים:  ראו כאן
 מדבבים בעברית:  ראו כאן
 מוזיקה:  ג'ים לת'אם
 מדינה:  ארצות הברית ארצות הברית
 חברת הפקה:  DIC Entertainment
 שיטת הפצה:  direct-to-video, וידאו על פי דרישה 
 הקרנת בכורה:  ארצות הברית 29 בדצמבר 2002 ישראל 2014
 משך הקרנה:  כ-74 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט הנפשה, סרט הרפתקאות
 סרטים בסדרה:  DIC Movie Toons
 דף הסרט ב־IMDb
 
20,000 מיל מתחת למים (באנגלית: Leagues Under The Sea‏ 20,000) הוא סרט הרפתקאות מונפש טלוויזיוני אמריקאי, אשר מבוסס על ספר מדע בדיוני בעל אותו שם מאת ז'ול ורן שיצא לאור לראשונה בשנת 1870. הסרט בוים על ידי סקוט המינג, נכתב על ידי קריסטי מרקס, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא השלושה עשר והאחרון בסדרה.
הסרט שודר לראשונה בארצות הברית בערוץ ניקלודיאון ב-29 בדצמבר 2002. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-74 דקות, ושפת המקור שלו היא אנגלית.
תקציר העלילה

הסרט עוקב אחר הגאון הבודד קפטן נמו, שיוצא להרפתקה מסוכנת מתחת למים באמצעות הצוללת "נאוטילוס", יחד עם קבוצת הרפתקנים שביניהם נמצאת ברנדט, צעירה שמתחזה לגבר.
מדבבים

הדיבוב העברי בוים על ידי עמי מנדלמן, והופק על ידי יעל אללוף ודן שצברג.
| שם הדמות | מדבב/ת באנגלית | מדבב/ת בעברית |
| --- | --- | --- |
| קפטן נמו | ג'ון מיכאל לי | עמי מנדלמן |
| קונסיל | ג'רי לונג | עמי מנדלמן |
| ד"ר פייר ארונקס | אנתוני קלארק קצמרק | קובי ליקורמן |
| דארן | מייקל הרטיג | קובי ליקורמן |
| ברנדט | ג'ניפר אנדרוס אנדרסון | אורלי תגר |
| נד | ד. קווין ויליאמס | יונתן מנדלמן |
| גרייס | האנה קוסלוסקי | לורה שופוב |
| ג'ייסון | אנדי מונבוקט | רועי קקון |
| דייוויד פראגות' | מאט קמפראת | דן שצברג |
| אבא של ברנדט | טוני וייק | דן שצברג |
הערות שוליים

↑  20,000 מיל מתחת למים, באתר Behind The Voice Actors
1127

שנת 1127 היא השנה ה-27 במאה ה-12. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

2 במרץ – התנקשות בחיי שארל "הטוב", הרוזן מפלנדריה
נולדו

18 באוקטובר – גו-שירקאווה, הקיסר ה-77 של יפן (נפטר ב-1192)
ראו גם

ילידי 1127‎
נפטרים ב-1127‎
Dance of Death

Dance Of Death (ריקוד המוות) הוא אלבום האולפן ה-13 של להקת ההבי מטאל האנגלית איירון מיידן שיצא לאור בשנת 2003.
על האלבום

Dance Of Death הוא האלבום השני שהוציאה הלהקה מאז חזרתם של הסולן ברוס דיקינסון והגיטריסט אדריאן סמית' ללהקה. לדעת מעריצים רבים, האלבום הוא בין הטובים שמיידן הוציאו, ובעיני אחרים הוא בין החלשים. מה שניתן להגיע להסכמה הוא שהאלבום עלה על הציפיות מהלהקה, מיידן הוכיחו שגם אחרי יותר מ-20 שנות הצלחה הם יכולים גם לחדש וגם לשמור על סגנון הלהקה הייחודי.
האלבום יחד עם האלבום הקודם, Brave New World, מכר פחות ביחס לאלבומים הישנים של מיידן עם ברוס, אך ניתן ליחס לזה את ירידת הפופולריות של הלהקה ושל הרוק בעולם מאז, ולאו דווקא לשפוט לפיכך את איכות האלבומים.
אחד הדברים שמייחדים את האלבום הוא השינוי בסאונד: "הזזת" הבס והתופים לעמדות פחות מרכזיות לטובת שלוש הגיטרות. שירים בולטים באלבום הם No More Lies, Paschendale ו-Dance Of Death.עד היום, השיר New Frontier הוא השיר היחידי בו יש למתופף ניקו מק'בריין מעורבות בכתיבה.
שיר הנושא

דנס אוף דת' ("ריקוד המוות") הוא שיר הנושא של האלבום, השיר מספר על נקודת מבטו של אדם הבטוח שרקד עם המוות, והוא מספר ומעביר את חווייתו בשיר. השיר בנוי מ-3 חלקים עיקריים, בחלק הראשון מתאר המספר את המתרחש עד לתחילת הריקוד, לרקע מלודיה שהולכת ותופסת מורכבות, עד לשקט של פחות משנייה המפריד בין החלק הראשון לשני. בחלק השני נכנסת המלודיה המסחררת (והפרוגרסיבית מעט) של השיר, מלודיה ברמה של איירון מיידן הישנה, ממכרת וסוחפת. המלודיה תופסת תאוצה לקראת סוף החלק השני ונגמרת במעין "התפוצצות". החלק השלישי מתחיל בערך 50 שניות לפני סיום השיר, והוא מעין חזרה למלודיה הרגועה של ההתחלה, עם סוף שסוגר את השיר.
רוב המעריצים מסכימים שזהו אחד השירים שעשו את איירון מיידן ה"חדשה", והחזירו את מיידן אל מרכז עולם ההבי מטאל.
רשימת השירים

כל השירים נכתבו והולחנו על ידי סטיב האריס אלא אם צוין אחרת.
| מס' | שם | כותב(ים) | משך |
| --- | --- | --- | --- |
| 1. | Wildest Dreams  | האריס, סמית' | 3:52 |
| 2. | Rainmaker  | האריס, דיקינסון, מארי | 3:48 |
| 3. | No More Lies  |   | 7:22 |
| 4. | Montsegur  | האריס, דיקינסון, גרס | 5:50 |
| 5. | Dance of Death  | האריס, גרס | 8:36 |
| 6. | Gates of Tomorrow  | האריס, דיקינסון, גרס | 5:12 |
| 7. | New Frontier  | דיקינסון, סמית', מק'בריין | 5:04 |
| 8. | Paschendale  | האריס, סמית' | 8:28 |
| 9. | Face in the Sand  | האריס, דיקינסון, סמית' | 6:31 |
| 10. | Age of Innocence  | האריס, מאריי | 6:10 |
| 11. | Journeyman  | האריס, דיקינסון, סמית' | 7:07 |
| משך כולל: | משך כולל: | משך כולל: | 68:03 |
השתתפו באלבום

ברוס דיקינסון - סולן
סטיב האריס - גיטרה בס
אדריאן סמית' - גיטרה חשמלית
דייב מארי - גיטרה חשמלית
יאניק גרס - גיטרה חשמלית
ניקו מק'בריין - תופים
2,3-ביספוספוגליצרט

3,2-דיפוספוגליצרט
2,‏3-ביספוספוגליצרט או 2,‏3-דיפוספוגליצרט (בלועזית: 2,3-Bisphosphoglycerate או 2,3-Diphosphoglycerate ובקיצור 2,3-BPG או 2,3-DPG) היא מולקולה, בעלת שלושה פחמנים הנמצאת בתאי דם אדומים בבני אדם בריכוז של כ-5 מילימול לליטר.
בפעילותה משפיעה על זיקתו של ההמוגלובין לחמצן ומסייעת לשחרור החמצן בגוף.
רקע ותיאור

העברת החמצן בגוף נעשית באמצעות מולקולת ההמוגלובין היכולה להיקשר ולשחרר ארבע מולקולות חמצן. כאשר אל ההמוגלובין לא קשורים חמצניים הוא נקרא דאוקסיהמוגלובין. מולקולת הביספוספוגליצרט בעלת זיקה גבוהה להמוגלובין בצורה זו. אתר הקישור שלה הוא הכיס ההידרופובי החיובי בדאוקסיהמוגלובין בעל חומצות האמינו ליזין (Lys) והיסטידין (His), וכך לכל מולקולת המוגלובין יכולה להיקשר מולקולה אחת בלבד של 2,3BPG.
למולקולת ה2,3BPG השפעה אלוסטרית שלילית על ההמוגלובין, עם קשירתה היא מווסתת ומקטינה את זיקתו של ההמוגלובין לקשירת חמצן ויכולת שחרור החמצן מנגד, מוגברת. ה2,3BPG הכרחי לפעילות תקינה של המוגלובין ובלעדיו ההמוגלובין היה נמצא באופן מתמיד במצב קושר חמצן וחמצן לא היה משתחרר ממנו ומגיע לרקמות הגוף.
יצירת מולקולת 2,3DPG

מולקולה זו נוצרת ממולקולת 1,3DPG על ידי האנזים ביספוספוגליצרט מוטאז ועובר שבירה על ידי פוספטאז לצורת ה3-פוספוגליצרט, סינתוז ושבירת המולקולה נעשים כחלק מתהליך הגליקוליזה. את תפקוד מולקולת ה2,3DPG מצאו ב-1967 רינהולד בנאש ורות בנאש.
השפעות הקשירה של 2,3DPG לחמצן

כאשר 2,3BPG נקשרת לדאוקסיהמוגלובין היא פועלת לייצוב המצב עם הזיקה הנמוכה לחמצן של ההמוגלובין, מצב T (ראו מודל KNF ומודל MWC). על ידי ייצוב מצב ה-T קשה יותר להמוגלובין לקשור חמצניים ויהיה מצב מועדף לשחרורם ברקמות הגוף.
המולקולה נכנסת לבקע שיש להמוגלובין במצב הדאוקסי שלו תוך ניצול הסימטריה המולקולרית והפולריות החיובית והקישור נעשה תוך יצירת קשר יוני עם חומצות האמינו ליזין והיסטידין.
מצב ה-R של האוקסיהמוגלובין, עם החמצן, בעל קונפורמציה (מבנה מרחבי) שונה שאינה מאפשרת את הקישור המתואר.
2,3DPG היא חלק ממנגנון היזון חוזר שמטרתו למנוע היפוקסיה- חוסר אספקת חמצן בכמות מספקת לרקמות, במצבים המועדים לכך ברגישות גבוהה כמו: המצאות בגובה רב, בעיות בנתיבי האוויר או חסמים בלב, במצבים אלו בתאי הדם האדומים ייצרו כמות מוגברת של 2,3DPG כך שיתאפשר שחרור מוגבר של חמצן לרקמות.
המוגלובין עוברי

לוויסות קשירת החמצן תפקיד חשוב בהתפתחות העוברית, העובר זקוק לחמצן מהדם של האם ולכן יש צורך בזיקה גבוהה יותר של ההמוגלובין העוברי לחמצן.
בהמוגלובין העוברי מוחלפת החומצה אמינית ה-143 היסטידין בסרין שמורידה את הזיקה ל 2,3DPG ובכך הזיקה לקשירת חמצן עולה ולעובר מתאפשר לצרוך חמצן דרך שילית האם.
שחרור החמצן מתאפשר ברקמות העובר הודות לכך שהלחץ החלקי של החמצן ברקמותיו נמוך יותר משל אדם בוגר מה שמאפשר את הצלחת שחרור החמצן.
450

אירופה בשנת 450
שנת 450 היא השנה ה-50 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 450 ניתן לה בדיעבד.
כל התאריכים שלהלן הם לפי הלוח היוליאני.
נולדו

2 בפברואר – יוסטיניוס הראשון, קיסר ביזנטי (נפטר ב-527)
נפטרו

פיטר כריסולוגוס, ממורי הכנסייה (נולד ב-380)
28 ביולי – תאודוסיוס השני, קיסר ביזנטי (נולד ב-401)
31 ביולי – פטרוס כריסולוגוס, הבישוף של רוונה (נולד ב-380)
27 בנובמבר – גאלא פלקידיה, בתו של תאודוסיוס הראשון (נולדה ב-390 בערך)
ראו גם

ילידי 450‎
נפטרים ב-450‎
From the Muddy Banks of the Wishkah

From the Muddy Banks of the Wishkah (בתרגום מאנגלית: "מהגדות העכורות של הוויסקה") הוא אלבום אוסף של מגוון הופעות של להקת הגראנג' האמריקנית נירוונה. האלבום למעשה מקבץ ביצועים בהופעותיה של הלהקה לאורך שנות פעילותה ועד מותו של סולן הלהקה קורט קוביין (1989 ועד 1994).
עם יציאתו האלבום דורג במקום הראשון במצעד הבילבורד 200 האמריקאי, עם מכירות של מעל 159 אלף עותקים בשבוע הראשון בלבד לשחרורו. האלבום היה במשך 25 שבועות ברציפות במצעד זה והפך להיות האלבום השישי של הלהקה שמגיע למעמד של אלבום פלטינה בארצות הברית (מעל מיליון עותקים שנמכרו).
רקע

האלבום "From the Muddy Banks of the Wishkah" הוא האלבום השני ששוחרר לאחר מותו של סולן הלהקה קוביין (שהתאבד באפריל 1994). הוא נערך והופק בעיקר על ידי בסיסט הלהקה קריסט נובוסליץ' שכתב גם את ההערות אלבום.
נובוסליץ' ומתופף הלהקה באותה עת, דייב גרוהל, שהחזיקו בזכויות שנותרו לאחר מותו של קוביין, תכננו לשחרר את האלבום במסגרת האלבום הקודם ששוחרר "MTV Unplugged in New York" בתור אוסף כפול עם 2 תקליטורים, שאחד מהם יהיה אלבום זה, ותכננו לקרוא לו "Verse Chorus Verse", רפרנס לאחד השירים הכי מוכרים של הלהקה שנקרא במקור "Sappy" ונכלל באלבום האולפן השלישי שלה "In Utero".
על פי פרסומים, לנובוסליץ' וגרוהל היה קושי בעיבוד אלבום זה, כיוון שהיה כה קרוב לאחר מותו של קוביין ולכן, האלבום לא עבר מיקסינג או עיבוד מכל סוג, ורק נאסף.
שם האלבום הוא רפרנס לנהר הוויסקה ("Wishkah River") שנמצא באברדין, וושינגטון, שם קוביין טען שגר בתור נער, בגדות הנהר, תחת הגשר "Young Street Bridge".
בפועל טען נובוסליץ' שגדל איתו באותה עיר: "הוא מעולם לא גר באמת מתחת לגשר הזה. הוא בילה שם הרבה, אבל לא באמת היה אפשר לחיות בגדות העכורות ("Muddy Banks") האלה כיוון שהגאות עולה ויורדת. זה שכתוב מציאות שלו".
Happy Sad

Happy Sad (עצב שמח) הוא האלבום השלישי של הזמר-כותב טים באקלי אשר יצא ב-1969. זהו האלבום הראשון בו כל השירים נכתבו על ידי באקלי בלבד.
רשימת שירים

Strange Feelin' – 7:40
Buzzin' Fly – 6:04
Love from Room 109 at the Islander (On Pacific Coast Highway) – 10:49
Dream Letter – 5:12
Gypsy Woman – 12:19
Sing a Song for You – 2:39
משתתפים

טים באקלי – גיטרה, שירה
לי אנדרווד – גיטרה, מקלדת
ג'ון מילר – בס
קרטר קולינס – תופי קונגה
דייוויד פרידמן – הקשה, מרימבה, ויברפון
44 חתולים

| --- | --- |

כרזת הסדרה בעברית
 סוגה:  הנפשה, ילדים, משפחה, הרפתקאות
 יוצרים:  איג'יניו סטראפי
 בימוי:  איג'יניו סטראפי 
 מדבבים:  פדריקו קמפיולה, גיאה ריבה, ג׳וי סלטארלי, פרנצ'סקו פלקו, מיכאלה אלבורגטי, פרנצ'סקו פראנדו
 מדבבים בעברית:  אליענה מגון, מאיה מיטלפונקט, לורן סביר, מייה קדוש, מיה אלון, קובי ליקורמן, ענת ניב
 ארץ מקור:  איטליה איטליה
 שפות:  אנגלית, איטלקית, (דובב לשפות נוספות, ביניהן עברית)
 מספר עונות:  2
 מספר פרקים:  104
 הפקה
 חברת הפקה:  Rainbow S.p.A Viacom Antoniano Rai Ragazzi
 הפצה:  Rainbow S.p.A, נטפליקס 
 אורך פרק:  11-22 דקות
 שידור
 רשת שידור:  Rainbow S.p.A ניק ג'וניור
 רשת שידור בישראל:  ניק ג'וניור ניקלודיאון (VOD)
 תקופת שידור מקורית:  12 בנובמבר 2018 – 7 בפברואר 2021
 תקופת שידור בישראל:  2019 – 2022
 קישורים חיצוניים
 www.44cats.tv/en
 דף התוכנית ב-IMDb
 
44 חתולים (באנגלית: 44 Cats) היא סדרת טלוויזיה איטלקית לילדים שנוצרה על ידי איג'יניו סטראפי. הסדרה הופקה על ידי חברת Rainbow, שהייתה בבעלות משותפת עם Viacom בזמן שידור הבכורה שלה. ערוצי ניקלודיאון משדרים את הסדרה בכל רחבי העולם, בעוד שגם רשת RAI וערוץ ניק ג'וניור משדרים את הסדרה באיטליה. הסדרה עלתה לראשונה ברשת Rai YoYo באיטליה ב-12 בנובמבר 2018. בישראל הסדרה שודרה לראשונה ב-2019.
הסדרה נוצרה בהשראת שיר מתחרות Zecchino d'Oro ב-1968 בשם "Quarantaquattro gatti".
הסדרה חודשה לעונה שנייה שהתחילה ב-15 בפברואר 2020 בערוץ ניק ג'וניור באיטליה, וברחבי העולם מאוחר יותר באותה השנה.
עלילה

הסדרה עוקבת אחרי הרפתקאותיהם של 4 חתלתולים חמודים המנגנים יחדיו בלהקה בשם "באפיקטס", הרביעייה, המתגוררת ומנגנת במוסך של סבתא פינה, מוצאת פתרונות יצירתיים לבעיות יומיומיות ומסייעת לחתולים בצרה.
דמויות

לאמפו (Lampo) - הוא הסולן והגיטריסט של הלהקה שלו עם חבריו, אשר נקראת "באפיקטס". הוא חתול טאבי עם סמל של ברק כחול מעל עין ימין שלו. השפמים שלו, הם כמו מצפן, ומובילים אותו לאן שהוא צריך.
מיליידי (Milady) - היא הבסיסטית של הלהקה שלה עם חבריה, אשר נקראת "באפיקטס". הפרווה שלה הופכת לוורודה בכל פעם שמישהו משקר.
פילו (Pilou) - היא המתופפת של הלהקה שלה עם חבריה, אשר נקראת "באפיקטס". היא משתמשת בעיניים הקסומות שלה כדי להסיח את דעתם של נבלי-העל שבסדרה.
מיטבול (Meatball) - הוא הקלידן של הלהקה שלו עם חבריו, אשר נקראת "באפיקטס". אם יש לו תיאבון גדול, אז בסביבה יש סכנה כלשהי.
סבתא פינה (Granny Pina) - היא הבעלים של הבית הישן שבו גרים החתולים. היא מבשלת פסטה שנותנת לחתולים כוחות מיוחדים ובלתי ייאמנים.
ווינסטון (Winston) - הוא השכן העשיר שגר ליד סבתא פינה, והוא הבעלים של החתול שלו, אשר נקרא "בוס". הוא גר בווילה מפוארת והוא שונא את הבאפיקטס וגם את הבית המכוער שלהם, אותו הוא כל הזמן מנסה להרוס, ללא הצלחה, כי הבאפיקטס תמיד עוצרים אותו.
איסוטה (Isotta) (מעונה 2) - היא הנכדה של סבתא פינה. היא הבן-אדם היחיד שמבין את החתולים ולעיתים קרובות גם עוזרת להם.
מדבבים

בימוי הדיבוב העברי נעשה על ידי מאיה מיטלפונקט ואפי בן ישראל, והופק על ידי ענבר שטגר עזרא.
| שם הדמות | מדבב/ת באיטלקית | מדבב/ת באנגלית | מדבב/ת (שירה) | מדבב/ת בעברית |
| --- | --- | --- | --- | --- |
| לאמפו | פדריקו קמפיולה | שרה נאטוצ'ני | אליזבת צונג | אליענה מגון |
| מיליידי | גיאה ריבה | סוזי מאיירס | נטלי ראריק | מאיה מיטלפונקט (עונה 1) |
| מיליידי | גיאה ריבה | סוזי מאיירס | נטלי ראריק | לורן סביר (עונה 2) |
| פילו | ג'וי סלטארלי | רבקה בקר | פיקולה קורו | מייה קדוש (עונה 1) |
| פילו | ג'וי סלטארלי | רבקה בקר | פיקולה קורו | מיה אלון (עונה 2) |
| מיטבול | פרנצ'סקו פלקו | אריקה שרודר | סמואל וינסנט | קובי ליקורמן |
| סבתא פינה | מיכאלה אלבורגטי | מרקה לייגי | אין | ענת ניב |
| ווינסטון | פרנצ'סקו פראנדו | סקוט ריוו | אין | לא ידוע |
| מדבבים נוספים | אילריה ג'ורג'ינו | אליסון לייגי רוזנפלד | אין | צביקה פורמן |
| מדבבים נוספים | אלנה ג'ואיליאנו | הייבן פסקאל | אין | סער בדישי |
| מדבבים נוספים | אילריאה לטיני | ליסה אורטיז | אין | ערן מור |
| מדבבים נוספים | דניאלה רפאלי | מארק תומפסון | אין | אלונה אלכסנדר (עונה 2) |
שידור

| עונה | עונה | מספר פרקים | תקופת שידור מקורית איטליה> שידור ראשון | תקופת שידור מקורית איטליה> שידור אחרון |
| --- | --- | --- | --- | --- |
|  | 1 | 52 | 12 בנובמבר 2018 | 26 במאי 2019 |
|  | 2 | 52 | 15 בפברואר 2020 | 7 בפברואר 2021 |
שידור מקורי

בספטמבר 2018 הוכרז שהסדרה תשודר לראשונה ברשת Rai YoYo באיטליה ב-12 בנובמבר 2018. שידור הבכורה ברשת Rai YoYo קבעה את הדירוג לערוץ, הצפיות עלו למעל 520,000 ועם שיתוף של מעל 2.7 אחוז. במאי 2018 הוכרז שהסדרה תשודר בערוצים בין-לאומיים של ערוצי ניקלודיאון בכל רחבי העולם. הטיזר הראשון לסדרה עלה ב-25 במאי 2018. העונה הראשונה עלתה גם לנטפליקס ב-1 במאי 2020.
1799

שנת 1799 היא השנה ה-99 במאה ה-18. זוהי שנה רגילה, שאורכה 365 ימים. 1 בינואר 1799 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

19 בפברואר – אל עריש נופלת בידי נפוליאון
24 בפברואר – נפוליאון כובש את עזה
1 במרץ – נפוליאון מגיע לרמלה, שנכנעת ללא התנגדות
7 במרץ – נפוליאון כובש את יפו
20 במרץ – צבא נפוליאון מתחיל במצור על עכו
16 באפריל – מסע נפוליון בארץ ישראל: "הקרב מול הר תבור" מסתיים בניצחונו נפוליאון על העות'מאנים
20 במאי – לאחר 54 ימים של מצור על עכו, נפוליאון בונפרטה נסוג מעכו מבלי לכבוש אותה
15 ביולי – קפטן פייר בושר מצבא צרפת מוצא בכפר רוזטה שבמצרים את אבן רוזטה
25 ביולי – באבו קיר במצרים מנצחים כוחותיו של נפוליאון 10,000 חיילים עות'מאנים תחת פיקודו של מוסטפא פאשה
9 בנובמבר – נפוליאון בונפרטה תופס את השלטון בצרפת בהפיכת 18 בברימר ובכך למעשה מסתיימת תקופת המהפכה הצרפתית
נולדו

20 במאי – אונורה דה בלזק, סופר צרפתי (נפטר ב-1850)
21 במאי – מרי אנינג, חוקרת דינוזאורים (נפטרה ב-1847)
6 ביוני – אלכסנדר פושקין, משורר רוסי, ממחדשי השירה הרוסית (נפטר ב-1837)
15 ביולי – רובן צ'פמן, מושל אלבמה ה-13 (נפטר ב-1882)
17 באוגוסט – יעקב לוונשטיין, רב גרמני (נפטר ב-1869)
נפטרו

9 בינואר – מריה גאטנה אנייזי, מתמטיקאית ופילוסופית איטלקייה (נולדה ב-1718)
19 בינואר – מריה גאטנה אנייזי, מתמטיקאית ופילוסופית איטלקייה (נולדה ב-1718)
7 בפברואר – צ'יאן לונג, קיסר סין (נולד ב-1711)
18 במאי – פייר בומרשה, מחזאי ומהפכן צרפתי (נולד ב-1732)
21 במאי – דניאל איציג, מראשי הקהילה היהודית בברלין, בנקאי ויהודי חצר (נולד ב-1723)
15 באוגוסט – ג'וזפה פאריני, משורר, לבריתן ומתרגם איטלקי (נולד ב-1729)
29 באוגוסט – האפיפיור פיוס השישי (נולד ב-1717)
14 בדצמבר – ג'ורג' וושינגטון, הנשיא הראשון של ארצות הברית (נולד ב-1732)
ראו גם

ילידי 1799‎
נפטרים ב-1799‎
Dancing's Done

"Dancing's Done" (בעברית: הריקוד נגמר) הוא שיר של הזמרת האמריקאית אווה מקס. השיר יצא לאור ב-20 בדצמבר 2022 על ידי אטלנטיק רקורדס כסינגל הרביעי מתוך אלבום האולפן השני שלה, Diamonds & Dancefloors. הקליפ הוויזואלי לשיר פורסם ב-21 בדצמבר 2022.
רקע

השיר הוא הסינגל הרביעי מתוך אלבומה השני של מקס, Diamonds & Dancefloors, לאחר הסינגלים "Maybe You're the Problem",‏ "Million Dollar Baby" ו-"Weapons". האלבום אמור היה לצאת ב-14 באוקטובר 2022, אך נדחה ל-27 בינואר 2023. השיר יצא לאור ב-20 בדצמבר 2022, לצד עטיפה חדשה לאלבום, הכוללת תמונת גוף מלאה של מקס, שכעת מונחת על מצע יהלומים. השיר אף משמש כרצועת הסיום של האלבום.
ב-"Dancing's Done", שרה מקס על רדיפה אחר מושא חיבתה. מילולית, השיר יוצר תמונה של סוף בילוי לילי, שבו המוזיקה נעצרה והזוג הרוקד צריך להחליט מה השלב הבא בהרפתקה המשותפת שלהם.
מיקומי שיא

|   ‏‏‏  מצעדים ודירוגים (2023–2022)> מדינה |   ‏‏‏  מצעדים ודירוגים (2023–2022)> מצעד |   ‏‏‏  מצעדים ודירוגים (2023–2022)> מיקום שיא |   ‏‏‏  מצעדים ודירוגים (2023–2022)>  |
| --- | --- | --- | --- |
|  גואטמלה | מוניטור לטינו | 2 |  |
|  יפן | Japan Hot Overseas | 7 |  |
|  ניו זילנד | RMNZ | 21 |  |
|  פולין | Polish Airplay Top 100 | 39 |  |
|  צ'ילה | מוניטור לטינו | 7 |  |
|  קרואטיה | מצעד הסינגלים הקרואטי | 60 |  |
|  שוודיה | סוורייטופליסטן Heatseeker | 2 |  |
נתוני מכירות

| אזור | תואר | מכירות |
| --- | --- | --- |
| פולין (ZPAV) | זהב | 25,000 |
סיכום
| בכל העולם | — | 25,000 |
היסטוריית יציאות לאור

| אזור | תאריך | פורמט | חברת תקליטים | סימוכין |
| --- | --- | --- | --- | --- |
| שונים | 20 בדצמבר 2022 | הורדה דיגיטלית • הזרמת מוזיקה | אטלנטיק |  |
| איטליה | 6 בינואר 2023 | רדיו איירפליי | וורנר |  |
הערות שוליים

↑  "Sound Off: 10 New Songs You Need to Hear Now". Paper. 6 בינואר 2023. נבדק ב-30 בינואר 2023. {{cite web}}:  (עזרה)
↑  אווה מקס, שון דאגלס, פבלו באומן, מת'יו ברנס, פיטר ריקרופט, סירקט
↑  "Ava Max – Dancing's Done". zabavni.hr. נבדק ב-30 בינואר 2023. {{cite web}}:  (עזרה)
↑  "Ava Max releases "Dancing's Done" ahead of 'Diamonds & Dancefloors' release". ABC Audio. 20 בדצמבר 2022. נבדק ב-30 בינואר 2023. {{cite web}}:  (עזרה)
↑  "Dancing's Done info". MusicTalkers. 5 בינואר 2023. נבדק ב-30 בינואר 2023. {{cite web}}:  (עזרה)
↑  OLiS - oficjalna lista wyróżnień, www.olis.pl (בפולנית)
↑  "Dancing's Done". Spotify. נבדק ב-30 בינואר 2023. {{cite web}}:  (עזרה)
↑  "Dancing's Done Italy radio airplay". Radiodate. נבדק ב-30 בינואר 2023. {{cite web}}:  (עזרה)
| אווה מקס |
| --- | --- | --- |
דיסקוגרפיה
| אלבומי אולפן | Heaven & Hell • Diamonds & Dancefloors |  |
| מיני-אלבומים | A Sweet but Psycho Halloween |  |
| סינגלים | "Sweet but Psycho" • "So Am I" • "Torn" • "Tabú" • "Salt" • "Alone, Pt. II" • "Kings & Queens" • "Who's Laughing Now" • "OMG What's Happening" • "Christmas Without You" • "My Head & My Heart" • "EveryTime I Cry" • "The Motto" • "Maybe You're the Problem" • "Million Dollar Baby" • "Weapons" • "Dancing's Done" • "One of Us" • "Car Keys (Ayla)" • "Choose Your Fighter" • "Whatever" • "My Oh My" • "Spot A Fake" |  |
| סינגלים שיווקים | "Blood, Sweat & Tears" • "Freaking Me Out" • "On Somebody" • "On Me" • "Naked" • "Cold as Ice" • "Ghost" |  |
| השתתפות בסינגלים | "Make Up" • "On Me" • "Sad Boy" |  |
| --- | --- |
בקרת זהויות :  MusicBrainz release group: 219d3e16-f01f-4528-aa04-6327d3dc4472  MusicBrainz work: aa4f8b38-87f2-470a-b42e-6036892b9b32
INtime

| --- | --- |
 מפתח:  RADISYS
 משפחה:  RTOS
 מודל קוד:  קוד סגור
 גרסה אחרונה:  6.3 ב־יולי 2017
 פלטפורמות:  80386 (או גבוה יותר)
 אתר אינטרנט:  http://www.tenasys.com/intime 
 
INtime היא משפחה של מערכות הפעלה בזמן אמת (RTOS) מבוססת 32 סיביות, שנוצרה במטרה לנהל פעולות הקריטיות בזמני-מחזור קטנים במיוחד, עד לשעון מערכת של 50µs. ברמת הפלטפורמה ניתן להגיע ל-jitter של פחות ממיקרו שנייה אחת.
INtime פועל על ליבה בודדת, היפר-תהליכונים, או בפלטפורמת x86 מרובת ליבות של אינטל ו-AMD. היא תומכת באופן בינארי בשתי תצורות: INtime עבור וינדוס, בה INtime פועל לצד וינדוס, והפצת INtime RTOS שבה INtime מנהל אחד.
ניתן להפעיל את INtime RTOS לצידן של מערכות הפעלה כמו Linux Android ועוד, על Real Time Hypervisor של החברה הגרמנית RTS ובכך לספק על אותה פלטפורמה שבה רצה General Purpose Operating System יכולות של Hard Real Time.
כמו iRMX, קודמו של INtime, היא מערכת הפעלה בזמן אמת, וכמו DOSRMX ו-iRMX עבור וינדוס, היא פועלת במקביל (side by side) עם מערכת ההפעלה כללית על פלטפורמת חומרה יחידה.
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
1797

שנת 1797 היא השנה ה-97 במאה ה-18. זוהי שנה רגילה, שאורכה 365 ימים. 1 בינואר 1797 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

1 בינואר – אולבני הפכה לבירת מדינת ניו יורק במקום קינגסטון
14 בפברואר – הבריטים מביסים את הספרדים בקרב כף סנט וינסנט
26 בפברואר – בנק אנגליה מנפיק את שטר הליש"ט (pound) הראשון
11 בספטמבר – ציורו של פאולו ורונזה – "החתונה בקנה" נשדד בידי כוחות צבא נפוליון והושב למקומו רק 210 שנים לאחר מכן
11 באוקטובר – נערך קרב קמפרדאון בין הצי המלכותי הבריטי לצי ההולנדי ומסתיים בניצחון בריטי
נולדו

10 בינואר – אנטה פון דרוסטה-הילסהוף, סופרת ומשוררת גרמנייה (נפטרה ב-1848)
22 בינואר – מריה לאופולדינה מאוסטריה, אשתו של פדרו הראשון, קיסר ברזיל (נפטרה ב-1826)
31 בינואר – פרנץ שוברט, מלחין אוסטרי (נפטר ב-1828)
22 במרץ – וילהלם הראשון, מלך פרוסיה והקיסר הגרמני הראשון (נפטר ב-1888)
15 באפריל – אדולף טייר, פוליטיקאי צרפתי, נשיא הרפובליקה וראש הממשלה (נפטר ב-1877)
26 ביוני – האימאם שאמיל, פוליטיקאי, מורד, ומנהיג דתי אווארי (נפטר ב-1871)
30 באוגוסט – מרי וולסטונקרפט שלי, סופרת אנגליה (נפטרה ב-1851)
14 בנובמבר – צ'ארלס לייל, גאולוג סקוטי (נפטר ב-1875)
29 בנובמבר – גאטנו דוניצטי, מלחין אופרות (נפטר ב-1848)
13 בדצמבר – היינריך היינה, משורר יהודי גרמני (נפטר ב-1856)
17 בדצמבר – ג'וזף הנרי, פיזיקאי אמריקאי (נפטר ב-1878)
נפטרו

22 בפברואר – הברון מינכהאוזן, אציל גרמני ומספר סיפורים (נולד ב-1720)
26 במרץ – ג'יימס האטון, גאולוג, רופא, חוקר טבע וכימאי סקוטי (נולד ב-1726)
9 ביולי – אדמונד ברק, פילוסוף ומדינאי בריטי (נולד ב-1729)
10 בספטמבר – מרי וולסטונקראפט, סופרת פמיניסטית (נולדה ב-1759)
16 בנובמבר – פרידריך וילהלם השני, מלך פרוסיה (נולד ב-1744)
17 בדצמבר – ז'אן-בטיסט אניבאל אובר דה בייה, גנרל ופוליטיקאי צרפתי (נולד ב-1759)
26 בדצמבר – ג'ון וילקס, עיתונאי ופוליטיקאי אנגלי (נולד ב-1727)
ראו גם

ילידי 1797‎
נפטרים ב-1797‎
Back for the First Time

Back for the First Time הוא אלבום הסטודיו הראשון של לודאקריס. רוב הרצועות באלבום נלקחו מהאלבום העצמאי של לודאקריס Incognegro משנת 1999. האלבום הגיע בשבוע הראשון לצאתו למקום ה-4 במצעד הבילבורד 200, ומכר עד כה מעל 3.1 מיליון עותקים ברחבי ארצות הברית, והגיע שם למעמד אלבום פלטינה 3 פעמים. מהאלבום יצאו 2 סינגלים: What's Your Fantasy עם שוונה, ו-Southern Hospitality עם פארל ויליאמס.
רשימת השמעה

| מס' | שם | אמן משתתף | משך |
| --- | --- | --- | --- |
| 1. | You Got a Problem?  |   | 4:55 |
| 2. | Game Got Switched  |   | 4:09 |
| 3. | 1st & 10  | פיית וילסון ,I-20 | 3:43 |
| 4. | What's Your Fantasy  |   | 4:35 |
| 5. | Come On Over‏ (skit)   | שוונה | 1:03 |
| 6. | Hood Stuck  |   | 4:21 |
| 7. | Get Off Me  | פסטור טרוי | 2:45 |
| 8. | Mouthing Off  | 4-Ize | 3:03 |
| 9. | Stick 'Em Up  | UGK | 5:05 |
| 10. | Ho‏ (skit)   |   | 0:42 |
| 11. | Ho  |   | 2:50 |
| 12. | Tickets Sold Out‏ (skit)   |   | 0:32 |
| 13. | Catch Up  | פיית וילסון ,I-20 | 4:14 |
| 14. | Southern Hospitality  | פארל ויליאמס | 5:00 |
| 15. | What's Your Fantasy (רמיקס)   | טרינה, פוקסי בראון | 4:37 |
| 16. | Phat Rabbit  | טימבלנד | 5:00 |